এ প্রসঙ্গে প্রধানমন্ত্রীর কার্যালয়ের মুখ্য সচিব আবুল কালাম আজাদ বলেন, ‘ব্যাংকগুলোর উচিত সব চার্জ কমিয়ে যুক্তিযুক্ত করা। একই সঙ্গে সুদের হার এক অঙ্কে নামিয়ে নিয়ে আসা।’ কালের কণ্ঠকে তিনি বলেন, একটি বৈঠকে সুদের হার ও চার্জ কমানোর বিষয়ে আলোচনা হয়েছে। ওই বৈঠকে বাংলাদেশ ব্যাংক এবং অর্থ মন্ত্রণালয়ের ব্যাংক ও আর্থিক প্রতিষ্ঠান বিভাগের প্রতিনিধিরাও ছিলেন। তাঁদের নির্দেশ দেওয়া হয়েছে, ব্যাংকগুলোর সঙ্গে বৈঠক করে এসব চার্জ বা ফি কমিয়ে যুক্তিযুক্ত করার।